Държавен вестник, бр. 61, 2014 г., стр. 15

БРОЙ  61	
Д Ъ Р Ж А В Е Н  В Е С Т Н И К 	
СТР.  15  
5. Създава ал. 7:
„(7) В заседанията на Националния съвет 
за защита на потребителите може да вземат 
участие и представители на сдружения на 
потребителите по чл. 168, ал. 1, на сдружения 
на търговците и производителите и предста­
вители на други министерства, ведомства и 
регулаторни органи, които имат отношение 
към защитата на потребителите и не са членове 
на съвета, в зависимост от темите, предвидени 
за обсъждане в дневния ред на заседанието.“
§ 60. В чл. 178 се правят следните измене­
ния и допълнения:
1. Алинея 2 се изменя така:
„(2) Жалбите, сигналите и предложени­
ята се подават до Комисията за защита на 
потребителите в писмена форма на хартиен 
носител или по електронен път.“
2. Създава се нова ал. 3: 
„(3) Жалбата трябва да съдържа:
1. наименование на органа, до който се 
подава жалбата;
2. името, пощенски и/или електронен адрес 
на жалбоподателя;
3. срещу кого се подава жалбата, като се 
посочи името/наименованието на търговеца 
или на търговския обект, както и неговото 
седалище или адрес на управление;
4. оплакванията и исканията на жалбо­
подателя;
5. подпис на лицето, което я подава, ко­
гато се подава на хартиен носител, или на 
неговия пълномощник; в случай че жалбата 
е подадена чрез пълномощник, се прилага 
пълномощно; в случай че жалбата е подадена 
по електронен път, не се изисква тя да бъде 
подписана с електронен подпис;
6. доказателства, с които жалбоподателят 
разполага – копие от касови бележки, фак­
тури, договори и други, на които основава 
претенцията си.“
3. Досегашната ал. 3 става ал. 4 и се из­
меня така:
„(4) Ако жалбата не отговаря на изис­
кванията на ал. 3, Комисията за защита на 
потребителите уведомява жалбоподателя в 
7-дневен срок от получаването на жалбата и 
не образува производство по разглеждането 
є до отстраняване на нередовностите.“
4. Създава се ал. 5: 
„(5) Сигналите и предложенията на потре­
бителите трябва да отговарят на изискванията 
на ал. 3, т. 1 – 5.“
5. Досегашната ал. 4 става ал. 6.
§ 61. В чл. 183 се правят следните измене­
ния и допълнения:
1. В ал. 2 думите „министърът на иконо­
миката, енергетиката и туризма“ се заменят с 
„министърът на икономиката и енергетиката“.
2. Създават се ал. 3 – 6:
„(3) При потребителски спорове в областта 
на енергетиката, телекомуникациите, превоза 
на пътници и финансовия сектор помири­
телната комисия включва председател, а в 
негово отсъствие – заместник-председател, 
определени от съответния регулаторен или 
надзорен орган, представител на Комисията 
за защита на потребителите и представител 
на сдружение на търговците, браншовите 
организации или камарата на търговците от 
съответния сектор, съобразно предмета на 
искането. Последните двама се определят от 
председателя на помирителната комисия от 
одобрения списък по чл. 182, ал. 2 съобразно 
предмета на искането.
(4) Комисията за защита на потребителите 
и сдруженията на търговците, браншовите 
организации или камарата на търговците от 
съответния сектор, съобразно предмета на 
искането по ал. 1, предлагат за включване 
в списъка по чл. 182, ал. 2 най- малко три­
ма представители, притежаващи подходяща 
квалификация.
(5) Ако помирителна комисия по ал. 1 не 
може да се създаде поради липса на сдруже­
ние на търговците, браншова организация 
или камара на търговците от съответния 
сектор, което да предложи представители, 
помирителното производство се разглежда в 
състав от председателя и двама представители 
на Комисията за защита на потребителите, 
определени по реда на ал. 1.
(6) Спорове между доставчици на платеж­
ни услуги и ползватели на платежни услуги, 
както и между издатели на електронни пари 
и техни клиенти, във връзка с прилагането на 
Закона за платежните услуги и платежните 
системи, на подзаконовите актове по при­
лагането му, на Регламент (ЕО) № 924/2009 
на Европейския парламент и на Съвета от 
16 септември 2009 г. относно презграничните 
плащания в рамките на Общността и за от­
мяна на Регламент (ЕО) № 2560/2001 (ОВ, L 
266/11 от 9 октомври 2009 г.) и на Регламент 
(ЕС) № 260/2012 на Европейския парламент 
и на Съвета от 14 март 2012 г. за определяне 
на технически и бизнес изисквания за кре­
дитни преводи и директни дебити в евро и за 
изменение на Регламент (ЕО) № 924/2009 (ОВ, 
L 94/22 от 30 март 2012 г.) се разглеждат от 
Помирителната комисия за платежни спорове 
съгласно глава осма, раздел II от Закона за 
платежните услуги и платежните системи.“
§ 62. Създава се чл. 183а:
„Чл. 183а. Разходите за възнаграждения 
на членовете на помирителните комисии по 
този раздел се поемат от съответния орган, 
съответно от сдруженията на потребителите 
и сдруженията на търговците, браншовите 
организации или камарата на търговците, 
които са ги определили.“